VALYUTA NAZORATINI AMALGA OShIRUVChI ORGANLAR VA AGENTLAR, TEGIShLI VAZIRLIK VA IDORALAR TOMONIDAN VALYUTAGA OID QONUN BUZILIShLARI TO‘G‘RISIDAGI MA’LUMOTLARNI O‘ZBEKISTON RESPUBLIKASI BOSh PROKURATURASI HUZURIDAGI SOLIQ VA VALYUTAGA OID JINOYATLARGA

O‘zbekiston Respublikasi Prezidentining 2003-yil 11-dekabrdagi “Valyutani tartibga solish to‘g‘risida”gi O‘zbekiston Respublikasi Qonuniga o‘zgartirishlar va qo‘shimchalar kiritish haqida”gi Qonuni hamda O‘zbekiston Respublikasi Prezidentining 2006-yil 21-apreldagi “Moliya-iqtisodiy, soliq sohasidagi jinoyatlarga, jinoiy faoliyatdan olingan daromadlarni legallashtirishga qarshi kurashishni kuchaytirish chora-tadbirlari to‘g‘risida”gi 331-sonli qaroriga muvofiq buyuraman:
 1. Valyuta nazoratini amalga oshiruvchi organlar va agentlar, tegishli vazirlik va idoralar tomonidan valyutaga oid qonun buzilishlari to‘g‘risidagi ma’lumotlarni O‘zbekiston Respublikasi Bosh prokuraturasi huzuridagi Soliq, valyutaga oid jinoyatlarga qarshi kurashish departamentiga taqdim etish tartibi haqidagi nizomga (2003-yil 4-aprel, ro‘yxat raqami 1231) ilovaga muvofiq o‘zgartirishlar kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kundan keyin kuchga kiradi.
 3. Ushbu buyruqning bajarilishini nazorat qilish O‘zbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshlig‘iga yuklatilsin.
 1. Nizom nomi quyidagi tahrirda bayon qilinsin:
 “Valyuta nazoratini amalga oshiruvchi organlar, tegishli vazirlik va idoralar tomonidan valyutaga oid qonun buzilishlari to‘g‘risidagi ma’lumotlarni Respublika Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentiga taqdim etish tartibi haqidagi nizom”
 2. 1-band quyidagi tahrirda bayon qilinsin:
 “Mazkur Nizom bilan belgilangan tartibda quyida ko‘rsatilgan valyuta nazoratini amalga oshiruvchi organlar hamda o‘z faoliyatida valyutaga oid qonunbuzarliklarga qarshi kurashuvchi vazirlik va idoralar zimmasiga O‘zbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentiga (keyingi o‘rinlarda — Departament) valyutaga oid qonun buzilishlar to‘g‘risidagi ma’lumotlarni taqdim etish vazifasi yuklatiladi:
 O‘zbekiston Respublikasi Markaziy banki;
 Moliya vazirligi;
 Davlat soliq qo‘mitasi;
 umumiy yurisdiksiya sudlari;
 Prokuratura organlari;
 Milliy xavfsizlik xizmati;
 Ichki ishlar vazirligi;
 Davlat bojxona qo‘mitasi;
 Tashqi iqtisodiy aloqalar, investitsiyalar va savdo vazirligi.
 3. 2-band bo‘yicha:
 birinchi xatboshida “Valyuta nazoratini amalga oshiruvchi organlar” so‘zlaridan keyingi “agentlar” so‘zi chiqarib tashlansin.
 Ikkinchi va uchinchi xatboshilarda “prokuraturalari huzuridagi soliq va valyutaga oid jinoyatlarga qarshi kurashish” so‘zlari “soliq, valyutaga oid jinoyatlarga va jinoiy daromadlarni legallashtirishga qarshi kurashish” so‘zlariga almashtirilsin.
 4. 3, 7 va 8-bandlarda “Valyuta nazoratini amalga oshiruvchi organlar” so‘zlaridan keyingi “agentlar” so‘zi chiqarib tashlansin.
 5. 9-bandda “Tashqi iqtisodiy aloqalar agentligi” so‘zlari “Tashqi iqtisodiy aloqalar, investitsiyalar va savdo vazirligi” so‘zlari bilan almashtirilsin hamda “va Davlat chegaralarini himoya qiluvchi qo‘mita” so‘zlari chiqarib tashlansin.
 6. Mazkur o‘zgartirishlar O‘zbekiston Respublikasi Oliy sudi, Milliy xavfsizlik xizmati, Ichki ishlar vazirligi, Markaziy bank, Moliya vazirligi, Davlat soliq qo‘mitasi, Davlat bojxona qo‘mitasi va Tashqi iqtisodiy aloqalar, investitsiyalar va savdo vazirligi bilan kelishilgan.